Както във храм
( на Анджела Бориславова Анастасова )
Бях беден, чужд, непознат,

видях белия свят,

колко пътувах, не знам,

добър, прашен и сам.

Пари в дланта ми ключа,

стоя вън и мълча,

Господи, родния праг,

аз тук съм и раждам се пак.

И луд, както преди,

щастлив с куп от звезди,

будя се с изгрева син

в поле с дъх на пелин.

Връщам се там,

пречиствам се, както във храм,

миг, епизод,

към вечната жажда живот,

зими, лета,

към детството и любовта,

болка и страст,
към спомена връщам се аз.

